พระญาณวิศิษฏ์สมิทธิวีราจารย์ (สิงห์ ขนฺตยาคโม)
พระญาณวิศิษฏ์สมิทธิวีราจารย์ หรือ หลวงปู่สิงห์ ขนฺตยาคโม (27 มกราคม พ.ศ. 2432 - 8 กันยายน พ.ศ. 2504) เป็นพระภิกษุฝ่ายธรรมยุติกนิกาย ชาวจังหวัดอุบลราชธานี พระป่ากรรมฐานศิษย์องค์สำคัญของ หลวงปู่เสาร์ กนฺตสีโล และ หลวงปู่มั่น ภูริทตฺโต
สุริยนันทนา สุจริตกุล
ท่านผู้หญิงสุริยนันทนา สุจริตกุล ในปัจฉิมวัยได้ประชวรด้วยโรคชราและสมองเสื่อม ในปี พ.ศ. 2545 ศาลเยาวชนและครอบครัวกลางจึงมีคำสั่งให้ท่านผู้หญิงเป็นบุคคลไร้ความสามารถ และให้ศักดิ์สุริยงผู้เป็นนัดดาทำการอนุบาล ท่านผู้หญิงสุริยนันทนาถึงแก่อนิจกรรมด้วยโรคปอดบวม เมื่อวันจันทร์ที่ 4 สิงหาคม พ.ศ. 2557 สิริพระชันษา 100 ปี ในการนี้ พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานน้ำหลวงอาบศพ และพระราชทานโกศราชวงศ์ พร้อมฉัตรเบญจาตั้งประดับเป็นเกียรติยศศพ ณ วัดมกุฏกษัตริยาราม กรุงเทพมหานคร และพระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 6 ถึง 11 สิงหาคม พ.ศ. 2557 และพระราชทานเพลิงศพ ณ เมรุหน้าพลับพลาพิเศษ วัดมกุฏกษัตริยาราม เมื่อวันที่ 26 ตุลาคมปีเดียวกัน โดยสมเด็จพระเทพรัตนราชสุดาฯ สยามบรมราชกุมารี เสด็จไปในการนี้